
Kod nas je običaj da, kada se nekome rodi dijete, da mu se ispišu dove i ponešto iz Kur'ana i to se zaveže za plećku ili vrat djeteta, i doista dijete biva u očitom duhovnom rahatluku i spokojstvu, pa da li je to dozvoljeno?


* 
* 
* 
* 
* 
* 
* 
* 
* 
* 

 

Stavljanje hamajlija na djecu
=============================

 

Vješanje zaštite i zapisa na odrasle ili djecu nije dozvoljeno, jer je to vješanje talismana, a Poslanik, sallallahu alejhi ve sellem, zabranio je vješanje talismana. Ako su ti talismani vradžbine, amuleti, ili je na njima ispisan govor nerazumljivog značenja, ili imena šejtana, ili džinna, ili nepoznata imena ili nešto drugo, to je onda zabranjeno (haram), jer to ruši vjerovanje (akidu) i apsolutno vodi ka širku, po konsenzusu (idžmau) svih muslimana. Ali ako su ti talismani i zapisi iz Kur'ana, ili iz šerijatom propisanih dova, ispravnije je mišljenje učenjaka da ni takvo vješanje nije dozvoljeno, jer njihovo vješanje vodi u vješanje onoga što nije dozvoljeno, a ako se otvore vrata, ljudi će to proširivati, pa će vješati i ono što nije dozvoljeno. S druge strane, vješanjem Kur'ana na dijete mi ponižavamo Kur'an, jer se djeca ne mogu čuvati od odlaska u nužnik, od prljavštine (nedžaseta) i drugog, i ako bi se na djecu vješao Allahov govor, time bi se obezvrijedio, te stoga vješanje tih stvari nije dozvoljeno. A to što se time postiže duševni rahatluk ili izlječenje od bolesti, to nije dokaz da je to dozvoljeno, jer je možda duševno olakšanje ili izlječenje bolesti poslije vješanja tih stvari potrefilo Allahovu odredbu i određenje, a oni misle da je to zbog vješanja. Katkad je moguće da to bude zbog približavanja kazni (istidradža) kako bi zapali u još veće zlo. Otuda kažemo da ako neki čovjek postigne cilj koristeći ove stvari koje nisu propisane, to ne upućuje na njihovu dozvoljenost, jer je to ili zbog približavanja kazni, ili je to potrefilo Allahovu odredbu. To nikako nema vez·e s vješanjem hamajlija, za koje ljudi misle da se zbog njihovog stavljanja desilo izlječenje, i time bivaju iskušani.1 (Šejh Salih Fevzan)


 


1 Munteka min fetava, šejh Salih Fevzan (1/166-168).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”


Naslov originala: “FETAVA VE AHKAM HASSA BI-T-TIFL”


Autor: Jusuf b.Muhammed b.Ibrahim el-Atik


 


Preuzmite pdf knjigu na ovom linku:


<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


